На основу члана 27 став 1 тачка 10) Одлуке о месним заједницама на територији општине Топола („Службени гласник СО Топола“ број 3/2019 и 16/2023), члана 74. став 2. Упутства за спровођење избора за чланове Савета месних заједница („Службени гласник СО Топола”, број 1/23, 3/2023, 5/2023, 15/2023 и 20/2023) и члана 6 став 1 тачка 10) Пословника **Комисије за спровођење избора за чланове Савета месних заједница на територији општине Топола** („Службени гласник СО Топола“ број 1/2023),

Комисија за спровођење избора за чланове Савета месних заједница, на седници одржаној 22.04.2024. године, донела је

**О Д Л У К У**

**О ПРОГЛАШЕЊУ КОНАЧНИХ РЕЗУЛТАТА**

**ИЗБОРА ЗА ЧЛАНОВЕ САВЕТА МЕСНЕ ЗАЈЕДНИЦЕ ЈУНКОВАЦ**

 **ОДРЖАНИХ 21.04.2024. ГОДИНЕ**

**Члан 1.**

По пријему изборног материјала са бирачког места бр. 15, Месна заједница Јунковац, Комисија за спровођење избора за чланове Савета месних заједница на подручју општине Топола је утврдила:

-Укупан број бирача уписан у бирачки списак: 582

-Укупан број бирача који су гласали: 183

-Укупан број примљених гласачких листића: 582

-Укупан број важећих гласачких листића: 181

-Укупан број неважећих гласачких листића: 2

-Укупан број неупотребљених гласачких листића: 399

**Члан 2.**

На изборима одржаним 21.04.2024. године у Савет месне заједнице Јунковац, према редоследу добијених гласова, као чланови изабрани су:

|  |  |  |  |  |
| --- | --- | --- | --- | --- |
| **Ред. број** | **Име и презиме кандидата** | **рођен** | **занимање** | **Број гласова**  |
| 1. | **Милош Алексић** | 1988 | Доктор медицине | 115 |
| 2. | **Зоран Миливојевић** | 1970 | Пољопривредник | 108 |
| 3. | **Давид Пајић** | 1985 | Дипл. економиста | 100 |
| 4. | **Саша Дамњановић** | 1976 | Трговац | 97 |
| 5. | **Стефан Радосављевић** | 1995 | Пољопривредник | 90 |

**Члан 3.**

Обзиром да се за Савет месне заједнице Јунковац бира 5 чланова, кандидати: Бојан Благојевић са добијена 64 гласа, Богдан Матић са добијеним 51 гласом и Драган Невенић са добијена 43 гласа, нису изабрани за чланове Савета месне заједнице.

 **Члан 4.**

Изабраним кандидатима ће на основу ове Одлуке бити издато Уверење о избору за члана Савета месне заједнице Јунковац.

**Члан 5.**

Ову одлуку објавити у „Службеном гласнику СО Топола”, на званичној интернет презентацији општине Топола и на огласној табли месне заједнице Јунковац.

**УПУТСТВО О ПРАВНОМ ЛЕКУ:**

Против ове Одлуке може се изјавити приговор Комисији за спровођење избора за чланове савета месних заједница у року од 24 часа од дана доношења ове Одлуке.

**РЕПУБЛИКА СРБИЈА**

**ОПШТИНА ТОПОЛА**

**КОМИСИЈА ЗА СПРОВОЂЕЊЕ ИЗБОРА**

**ЗА ЧЛАНОВЕ САВЕТА МЕСНИХ ЗАЈЕДНИЦА**

**Број: 020-189/2024-05*-I***

**Дана: 22.04.2024. године**

**ПРЕДСЕДНИК КОМИСИЈЕ**

 **Софија Радојковић**